Na podlagi sklepa sveta županov občin soustanoviteljic LAS MDD z dne 26.2.2015 in sklepa Občnega zbora LAS MDD, zadruga za razvoj podeželja z.b. o. , Mariborska cesta 7, 2360 Radlje ob Dravi z dne 22.4.2015

**OBJAVLJAM**

**JAVNI POZIV ZA VZPOSTAVITEV LOKALNEGA PARTNERSTVA IN**

**ČLANSTVA V LOKALNI AKCIJSKI SKUPINI – LAS**

**1.**

**PRAVNE PODLAGE**

* Uredba Evropskega parlamenta in Sveta (EU) št. 1301/2013 z dne 17. decembra 2013 o Evropskem skladu za regionalni razvoj in o posebnih določbah glede cilja "naložbe za rast in delovna mesta" ter o razveljavitvi Uredbe (ES) št. 1080/2006 (UL L št. 347 z dne 20. 12. 2013), (v nadaljnjem besedilu: Uredba 1301/2013/EU);
* Uredba Evropskega parlamenta in Sveta (EU) št. 1303/2013 z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347 z dne 20. 12. 2013, str. 320), (v nadaljnjem besedilu: Uredba 1303/2013/EU);
* Uredba Evropskega parlamenta in Sveta (EU) št. 1305/2013 z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) (UL L št. 347 z dne 20. 12. 2013, str. 487), (v nadaljnjem besedilu: Uredba 1305/2013/EU);
* Uredba Evropskega parlamenta in Sveta (EU) št. 1306/2013 z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549), (v nadaljnjem besedilu: Uredba 1306/2013/EU);
* Uredba Evropskega parlamenta in Sveta (EU) št. 1310/2013 z dne 17. decembra 2013 o določitvi nekaterih prehodnih določb glede podpore za razvoj podeželja iz Evropskega kmetijskega sklada za razvoj podeželja (EKSRP) ter spremembi Uredbe (EU) št. 1305/2013 Evropskega parlamenta in Sveta glede sredstev in njihove razdelitve za leto 2014, Uredbe Sveta (ES) št. 73/2009 in uredb (EU) št. 1307/2013, (EU) št. 1306/2013 in (EU) št. 1308/2013 Evropskega parlamenta in Sveta v zvezi z njihovo uporabo v letu 2014 (UL L št. 347 z dne 20. 12. 2013);
* Uredba Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (UL L št. 352 z dne 24. 12. 2013, str. 1) (v nadaljnjem besedilu: Uredba 1407/2013/EU);
* Uredba Komisije (EU) št. 215/2014 z dne 7. marca 2014 o določitvi pravil za izvajanje Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo v zvezi z metodologijami za določitev podpore ciljem na področju podnebnih sprememb, določitvijo mejnikov in ciljnih vrednosti v okviru uspešnosti ter nomenklaturo kategorij ukrepov za strukturne in investicijske sklade (UL L št. 69 z dne 8. 3. 2014,);
* Uredba Komisije (EU) št. 480/2014 z dne 3. marca 2014 o dopolnitvi Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo (UL L št. 138 z dne 13. 5. 2014.);
* Uredba Komisije (EU) št. 522/2014 z dne 11. marca 2014 o dopolnitvi Uredbe (EU) št. 1301/2013 Evropskega parlamenta in Sveta v zvezi s podrobnimi pravili o načelih za izbor in upravljanje inovativnih ukrepov na področju trajnostnega urbanega razvoja, ki jih podpira Evropski sklad za regionalni razvoj (UL L št. 148 z dne 20. 5. 2014);
* [Uredba Komisije (EU) št. 640/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost](http://eur-lex.europa.eu/legal-content/AUTO/?uri=CELEX:32014R0640&qid=1415973891835&rid=3) (UL L št. 181 z dne 20. 6. 2014, str. 48) (v nadaljnjem besedilu: Uredba 640/2014/EU);
* Partnerski sporazum med Slovenijo in Evropsko komisijo za obdobje 2014 – 2020;
* Program Razvoja podeželja 2014 – 2020, verzija 1.3., sprejet v Bruslju dne 5.2.2015;
* Operativni program za izvajanje kohezijske politike 2014-2020;
* Predlog Uredbe o izvajanju lokalnega razvoja, ki ga vodi lokalna skupnost v programskem obdobju 2014-2020 ( v nadaljevanju Uredba CLLD);

**2.**

**POGOJI ZA VKLJUČITEV V LOKALNO AKCIJSKO SKUPINO**

V pogodbeno partnerstvo se lahko vključijo osebe javnega prava, zavodi in institucije, fizične in pravne osebe, ki imajo sedež ali stalno prebivališče na območju, opredeljenem v 6. točki tega poziva (občine: Mislinja, Mestna občina Slovenj Gradec, Dravograd, Muta, Vuzenica, Radlje ob Dravi, Podvelka, Ribnica na Pohorju) .

**3.**

**POGOJI ZA OBLIKOVANJE LOKALNE AKCIJSKE SKUPINE**

Pogoji za oblikovanje lokalne akcijske skupine so:

1. Lokalno partnerstvo se oblikuje na območju s skupnimi lokalnimi potrebami in izzivi, s skupnim ciljem uresničevanja lokalnih razvojnih potreb in doseganja zastavljenih ciljev opredeljenih v SLR.
2. Vzpostavitev lokalnega partnerstva in članstvo LAS se zagotavlja na podlagi javno objavljenega poziva vsaj enega od pobudnikov za oblikovanje LAS.
3. Obvestilo o objavi javnega poziva za oblikovanje LAS ali povezavo do javnega poziva je potrebno posredovati na naslov Koordinacijskega odbora CLLD.
4. Lokalni razvoj, ki ga vodi LAS, se mora osredotočiti na posebna podregionalna območja, kar pomeni, da se območja soočajo s posebnimi geografskimi in demografskimi težavami.
5. Območje LAS mora biti povezano v homogeno geografsko in funkcionalno celoto, območje posamezne občine se ne sme deliti med več LAS.
6. Posamezna območja LAS se med sabo ne smejo prekrivati.
7. Na območju, za katero se pripravlja SLR, mora živeti med 10.000 in 150.000 prebivalcev.
8. LAS mora biti organiziran kot pogodbeno partnerstvo javnih in zasebnih subjektov na izbranem območju, kar pomeni, da je ustanovljen na podlagi zavezujoče pogodbe med partnerji.
9. V lokalno partnerstvo so lahko vključene tudi pravne osebe javnega prava, društva in druge pravne osebe zasebnega prava v javnem interesu, ki delujejo na območju več LAS.
10. Na ravni odločanja v LAS je potrebno upoštevati 2.b točko 32. člena Uredbe 1303/2013/EU.
11. LAS mora zagotoviti preglednost svojega delovanja in zagotoviti sledljivost ter nadzor nad zakonito porabo proračunskih sredstev. Zagotoviti mora transparentnost postopkov in preprečiti konflikt interesov.
12. Izbrati enega partnerja izmed članov lokalnega partnerstva kot vodilnega partnerja, ki opravlja naloge, določene v uredbi CLLD.
13. Ne glede na prejšnjo točko se lahko vodilnega partnerja izbere v skladu s predpisi, ki urejajo javno naročanje.
14. LAS mora imeti varen elektronski predal in kvalificirano elektronsko potrdilo.
15. LAS mora imeti vzpostavljeno lastno spletno stran, na kateri mora objavljati javne pozive za izbor operacij, ki bodo predmet sofinanciranja v okviru podukrepa »Podpora za izvajanje operacij v okviru strategije lokalnega razvoja, ki ga vodi skupnost«, rezultate izbora operacij in ažurno objavljati vse druge informacije namenjene večji informiranosti upravičencev.
16. LAS mora imeti določen naslov za sprejem pošte.

**4.**

**NALOGE LOKALNE AKCIJSKE SKUPINE**

 Lokalna akcijska skupina opravlja zlasti naslednje naloge:

1. Določa s sredstvi katerega zadevnega sklada bo uresničevala cilje SLR.
2. Animira območja, zagotavlja informacije zainteresiranim prebivalcem na območju LAS, spodbujanje izvajanja operacij ter pomoč potencialnim upravičencem pri pripravi operacij.
3. Pripravi SLR za celotno programsko obdobje in biti sposoben uresničevati cilje, zastavljene v SLR.
4. Spremlja in vrednoti ter skrbi za pravilno izvajanje operacij v skladu s SLR, kot tudi za doseganje mejnikov in ciljev operacij ter imeti pregled nad izvajanjem operacij tudi po izplačilu sredstev.
5. Izvaja postopke za izbor operacij, izbira operacije in jih predloži v končno potrditev resornemu ministrstvu v skladu s postopki zadevnega sklada.
6. Skrbi za informiranost upravičencev v zvezi s pravicami in dolžnostmi tudi po zadnjem izplačilu sredstev.
7. Vlaga vloge ter zahtevke za izplačilo, za posamezne podukrepe, določene v uredbi CLLD, v skladu z določbami posameznega sklada.
8. Predhodno preverja upravičenost stroškov, skladnost s SLR in operativnimi programi, preverja ali imajo nosilci operacij zmogljivosti za izvajanje operacij in zakonitost izvedenih operacij.
9. Sodeluje z organi kot jih določa uredba CLLD, revizijskimi organi ter drugimi nadzornimi organi vseh zadevnih skladov.
10. Pripravlja letna poročila o izvajanju SLR v skladu uredbo CLLD.
11. Skrbi za označevanje sofinanciranih operacij, v skladu s pravili označevanja, določenimi za zadevni sklad.
12. LAS mora vsako leto do 31. decembra na naslov Koordinacijskega odbora CLLD posredovati letni načrt aktivnosti za podukrep »Podpora za tekoče stroške in stroške animacije«. Obrazec za izdelavo letnega načrta aktivnosti se objavi na spletnih straneh zadevnih OU.
13. LAS si mora pred vlaganjem vlog in zahtevkov za izplačilo v informacijski sistem, urediti dostop do ustreznega informacijskega sistema zadevnega sklada.
14. Pripraviti dokumente za delovanje LAS, v katerih mora določiti člane posameznega organa LAS.

**5.**

**POSTOPEK OBLIKOVANJA LAS**

Na podlagi sklepa UO LAS MDD in OZ LAS MDD aktivnosti za oblikovanje pogodbenega partnerstva izvaja LAS MDD, zadruga za razvoj podeželja z. b. o., Mariborska cesta 7, 2360 Radlje ob Dravi.

Faze oblikovanja LAS :

1. Objava javnega poziva;

2. Zbiranje prijav ob upoštevanju 2. b točke 32. člena Uredbe 1303/2013/EU, ki določa: lokalni razvoj, ki ga vodi skupnost vodijo lokalne akcijske skupine, sestavljene iz predstavnikov javnih in zasebnih lokalnih socialno-ekonomskih interesih, v katerih na ravni odločanja niti javni organi, kakor so opredeljeni v skladu z nacionalnimi pravili, niti katera koli posamezna interesna skupina nima več kot 49 % glasovalnih pravic;

3. Po zaključku objave javnega poziva obravnava osnutek pogodbe o vzpostavitvi pogodbenega partnerstva;

4. Izvolitev organov lokalne akcijske skupine;

5. Izvolitev vodilnega partnerja;

6. Podpis pogodbe;

7. Obravnava in javna razprava o Strategiji lokalnega razvoja za obdobje 2014 – 2020;

8. Obravnava in sprejem aktov LAS;

9. Sprejetje Strategije lokalnega razvoja.

**6.**

**OBMOČJE LAS**

Predvideno območje, kjer se bo vzpostavilo pogodbeno partnerstvo zajema občine: Mislinja, Mestna občina Slovenj Gradec, Dravograd, Muta, Vuzenica, Radlje ob Dravi, Podvelka, Ribnica na Pohorju.

**7.**

**ROK ZA ODDAJO VLOG ZA ČLANSTVO V LAS**

Rok za oddajo vlog za članstvo v LAS je najkasneje do **09.6.2015** na predpisanem obrazcu, ki je priloga temu javnemu pozivu.

V primeru, da Uredba o izvajanju lokalnega razvoja, ki ga vodi skupnost v programskem obdobju 2014 – 2020 še ne bo sprejeta oziroma še ne bo objavljena v Uradnem listu RS, se bo rok ustrezno podaljšal.

Vloge, ki bodo prispele po tem datumu ne bodo zavržene, vendar se bodo fizične oziroma pravne osebe lahko vključevale v LAS pod pogoji, ki bodo že dorečeni do dneva njihove vključitve v LAS in ob upoštevanju 2. b točke 32. člena Uredbe 1303/2013/EU.

**6.**

**DRUGA DOLOČILA**

Upoštevane bodo vse vloge na priloženih obrazcih, ki bodo do torka, dne 09.6.2015 do 12.00 ure prispele na naslov:

MESTNA OBČINA SLOVENJ GRADEC

ŠOLSKA ULICA 5

2380 SLOVENJ GRADEC

S pripisom : za vzpostavitev lokalnega partnerstva LAS

Kontaktna oseba:

mag. Lidija Požgan, telefon 051 320 985, elektronski naslov lidija.pozgan@slovenjgradec.si

 Predsednik LAS MDD

 Zadruga za razvoj podeželja z. b. o.

 Marko Kogelnik, l.r.

Slovenj Gradec, 7.5.2015

Priloga:

- Obrazec » vloga za članstvo v LAS«

- izjava o vključitvi v članstvo LAS

**Obrazec » vloga za članstvo v LAS«**

|  |  |
| --- | --- |
| Vlagatelj/polni naziv |  |
| naslov |  |
| Oseba javnega prava | DA/NE |
| Oseba zasebnega prava | DA/NE |
| Pravna oseba | DA/NE |
| Matična številka |  |
| Davčna številka |  |
| TRR |  |
| Zakoniti zastopnik |  |
| Telefon zakonitega zastopnika |  |
| Elektronski naslov zakonitega zastopnika |  |
| Naslov zakonitega zastopnika |  |
| Osebe zasebnega prava – EMŠO |  |
| Osebe zasebnega prava – davčna številka |  |
| Kontaktna oseba |  |
| Telefon kontaktne osebe |  |
| Elektronski naslov kontaktne osebe |  |
| Število zaposlenih |  |
| Pooblaščena oseba za podpis pogodbe: |  |
|  |  |
|  ŽIG |  PODPIS |

Datum:

**Obrazec » Izjava o vključitvi v članstvo LAS«**

NASLOV:

IZJAVA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , izjavljam,

da vstopam v pogodbeno partnerstvo Lokalne akcijske skupine Mislinjske in Dravske doline skladno s pogoji, navedenimi v objavi javnega poziva za vzpostavitev lokalnega partnerstva in članstva v LAS.

Datum:

 ŽIG PODPIS